### Hajdúböszörmény Város Önkormányzat

**16/2021. (V.27.) önkormányzati rendelete**

**Hajdúböszörmény város 2020. évi költségvetési zárszámadásáról**

Hajdúböszörmény Város Önkormányzat Polgármestere, mint a képviselő-testület hatáskörének gyakorlója a 27/2021. (I.29.) Korm. rendelettel kihirdetett veszélyhelyzetben, Magyarország Alaptörvényének 32. cikk (2) bekezdésében meghatározott eredeti jogalkotói hatáskörben, 32. cikk (1) bekezdés f) pontjában meghatározott feladatkörében, továbbá a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak szerint eljárva, figyelemmel a Magyarország helyi önkormányzatairól szóló 2011. évi CLXXXIX. törvény 112. § (3) bekezdésére, az államháztartásról szóló 2011. évi CXCV. törvény 91. §-ra, a következőket rendeli el:

**1. §**

1. Az önkormányzat költségvetési szervei az alábbiak:
2. Gazdasági egységgel rendelkező önálló költségvetési szervei a

aa) Hajdúböszörményi Polgármesteri Hivatal

ab) Fazekas Gábor Idősek Otthona

ac) Napsugár Óvoda

ad) Városüzemeltetési Intézmény

1. Gazdasági egységgel nem rendelkező önálló költségvetési szervei a

ba) Hajdúböszörmény Város Önkormányzata

bb) Városi Bölcsőde

bc) Szociális Szolgáltatási Központ

bd) Csillagvár Óvoda

be) Hajdúböszörményi Kincskereső Óvoda

bf) Hajdúsági Múzeum

bg) Kertész László Városi Könyvtár

1. Az (1) bekezdésben felsorolt költségvetési szervek külön-külön címet alkotnak.

**2. §**

A Képviselő-testület az önkormányzat 2020. évi költségvetési teljesítésének

1. bevételi főösszegét 7.172.436.689 forintban, azaz hétmilliárd-egyszázhetvenkettőmillió-négyszázharminchatezer-hatszáznyolcvankilenc forintban,
2. kiadási főösszegét 5.684.344.353 forintban, azaz ötmilliárd-hatszáznyolcvannégymillió-háromszáznegyvennégyezer-háromszázötvenhárom forintban állapítja meg.

**3. §**

(1) Az önkormányzat 2020. évi teljesített - továbbá eredeti, módosított előirányzat szerinti – költségvetési bevételeinek forrásonkénti megoszlását az *1. számú melléklet* tartalmazza.

(2) Az önkormányzat bevételeinek főbb adatai teljesítési szinten

a) működési bevételek államháztartáson belülről 2.630.131.854 Ft

b) közhatalmi bevételek 1.448.315.843 Ft

c) működési bevételek 623.144.617 Ft

d) működési célú átvett pénzeszközök 0 Ft

e) felhalmozási támogatások államháztartáson belülről 786.048.474 Ft

f) felhalmozási bevételek 207.401.063 Ft

g) felhalmozási célú átvett pénzeszközök 9.499.817 Ft

h) hitel, kölcsönfelvétel 36.465.978 Ft

i) belföldi értékpapírok bevételei 0 Ft

j) maradvány igénybevétele 1.346.224.835 Ft

k) államháztartáson belüli megelőlegezések 85.204.208 Ft

**4. §**

(1) Az önkormányzat 2020. évi teljesített működési, fenntartási kiadásainak összege
4.725.016.789 Ft.

(2) Működési kiadások teljesítéséből

 a) személyi jellegű kiadások 1.970.148.783 Ft

 b) munkaadókat terhelő járulék 330.315.773 Ft

 c) dologi jellegű kiadások 1.668.877.995 Ft

 d) ellátottak juttatásai 101.862.265 Ft

 e) egyéb működési célú kiadások 653.811.973 Ft

(3) Kötelezettség jellegű sajátos elszámolások 165.028.814 Ft

(4) A Képviselő-testület az önkormányzat költségvetési szerveinek teljesített működési kiadásait
a *2. számú melléklet* szerint állapítja meg.

**5. §**

1. Az önkormányzat teljesített felhalmozási kiadásait feladatonként a *4. számú melléklet* tükrözi.
2. Az önkormányzat teljesített felhalmozási kiadásai összesen 772.860.377 Ft, melyből
3. beruházási kiadások 670.925.989 Ft.
4. pénzeszköz átadások 101.934.388 Ft.

**6. §**

Az önkormányzat költségvetési szerveinek teljesített bevételeit és kiadásait működési, felhalmozási tételek, valamint külön tételben a pénzforgalom nélküli bevételeket az *5. számú melléklet* és almellékletei tartalmazzák.

**7. §**

Az önkormányzat adósságállományát lejárat szerinti bontásban a *7. számú melléklet* mutatja be.

 A 2020. évi gazdálkodás során az alábbi adósságot keletkeztető ügyletek vannak nyilvántartva:

* Likvidhitel 300 millió forintos szerződéses összeggel,
* Fejlesztési hitel összege:
1. Eötvös J. Ált. Iskola energetikai fejlesztése 0 Ft,
2. Hajdúböszörményi Vagyonkezelő Zrt. alaptőke emelés 105.000.000 Ft
3. Hajdúsági Vágóhíd, 18.011.665 Ft
4. Húsfeldolgozó üzem kialakítás, 22.383.189 Ft
5. Népi Mesterségek Háza, 16.746.000 Ft
6. régi tornacsarnok felújítása, 29.297.000 Ft
7. Csillagvár Óvoda Hét vezér utcai épületének bővítése, 20.965.376 Ft.
8. Napsugár Óvoda fejlesztése, 43.607.331 Ft
9. Polgármesteri Hivatal energetikai korszerűsítése, 12.847.000 Ft
10. Szociális Szolgáltató Központ infrastrukturális fejlesztése, 4.139.334 Ft
11. Hajdúböszörményi belterületi csapadékvíz elvezetési rendszer fejl., 57.040.816 Ft

**8.§**

(1) A Képviselő-testület az önkormányzat által foglalkoztatottak záró létszámát 391 főben állapítja meg.

(2) Az önkormányzat költségvetési szerveinek záró létszámát a *2. számú melléklet* tartalmazza.

**9. §**

1. Az önkormányzat és intézményei gazdálkodása során keletkezett, felülvizsgált maradványa és tartaléka 1.488.092.336 Ft, melyből

a) felhalmozási jellegű maradvány 1.272.347.771 Ft

b) működési maradvány 215.744.565 Ft

1. A maradvány kimutatását a *12. számú melléklet* alapján hagyja jóvá a Képviselő-testület.
2. A pénzeszközök változását a *11. számú melléklet* mutatja be.

**10. §**

Hajdúböszörmény Város Önkormányzata és intézményei összevont számviteli mérlegét
a *6.2. számú melléklet* tartalmazza. Az összevont vagyonkimutatást a *10. számú melléklet* mutatja be.

**11.§**

Hajdúböszörmény Város Önkormányzata a beszámolóját illetően könyvvizsgálatra nem kötelezett.

**12. §**

(1) A rendelet 2021. május 28. napján lép hatályba.

(2) A rendelet hatályba lépésével hatályát veszti:

Hajdúböszörmény Város Önkormányzat Képviselő-testületének a 2019. évi költségvetés zárszámadásáról szóló 18/2020. (VI. 24.) Önkormányzati rendelete, Hajdúböszörmény Város Önkormányzat Képviselő-testületének a 2020. évi költségvetésről szóló 6/2019. (II. 08.) Önkormányzati rendelete.

*Hajdúböszörmény, 2021. május 27.*

|  |  |
| --- | --- |
| ***Kiss Attila****polgármester* | ***Koláné Dr. Markó Judit****jegyző* |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***KIHIRDETÉSI ZÁRADÉK**

Hivatalosan igazolom, hogy Hajdúböszörmény Város Önkormányzatának 16/2021. (V.27.) önkormányzati rendelete 2021. 05. hó 27. napján kihirdetésre került.

Hajdúböszörmény, 2021. május 27.

 **\_\_\_\_\_\_\_\_\_\_\_\_\_\_\_\_\_\_\_\_\_**

 jegyző

### Indokolás Hajdúböszörmény Város Önkormányzatának

**Hajdúböszörmény város 2020. évi költségvetési zárszámadásáról szóló**

**16/2021 (V. 27.) önkormányzati rendelethez**

**Általános indokolás**

Az államháztartásról szóló 2011. évi CXCV. törvény 91. § szerint a zárszámadás rendelet-tervezeteta jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A képviselő-testület a zárszámadásról rendeletet alkot.

**Részletes indokolás**

**1. §**

Bemutatásra kerül a költségvetési szervek címrendje.

**2.§**

Bemutatja a költségvetés főbb számait.

**3. §**

Részletesen bemutatja a bevételi jogcímek teljesítés adatait.

**4. §**

Részletesen bemutatja a működési költségvetés teljesítését.

**5. §**

Az önkormányzat felhalmozási jellegű kiadásait tartalmazza feladatonként.

**6. §**

A bevételek és kiadások mérlegszerű bemutatását tartalmazza.

**7. §**

Az önkormányzat adósságállományát mutatja be lejárat szerinti bontásban, illetve tételesen felsorolja az adósságot keletkeztető ügyleteket.

**8. §**

A kötött létszámgazdálkodás adatait tartalmazza.

**9. §**

Bemutatja az önkormányzat maradványát.

**10.§**

A vagyonra vonatkozó további mérlegszerű bemutatásokat tartalmaz.

**11.§**

A könyvvizsgálatra vonatkozó megállapítást tartalmaz.

**12.§**

A rendelet hatályba lépését tartalmazza.

*Hajdúböszörmény, 2021. május 26.*